நாடாளுமன்றத்திலும், பொது நிகழ்ச்சிகளிலும் சில அரசியல் தலைவர்கள் இந்தியர்களை இழிவாகப் பேசியுள்ளனர். அதைப் பற்றி அரசாங்கம் நடவடிக்கை எதுவும் எடுக்கவில்லை. அதனால் 10,000 பேர் எதிர்க்கட்சியின் பக்கம் போவதற்கு தீர்மானித்து இருக்கிறார்கள். அத்துடன், டத்தோ அம்பிகா சீனிவாசன் அவர்களை அரசாங்கம் நடத்திய விதம், இந்தியர்களின் மனதில் தீயாய்க் கொழுந்து விட்டு எரிந்து கொண்டிருக்கிறது.

முன்பு மலேசிய இஸ்லாமிய கட்சியின் மீது இந்தியர்களுக்கு ஒரு வகையான அச்சம் இருந்தது. இப்போது அந்த அச்சம் நீங்கிவிட்டது. மலேசிய இஸ்லாமிய கட்சியினரைவிட படுமோசமான அரசியல்வாதிகள் எல்லாம், அரசாங்க ஆதரவாளர்களாக இருந்து இந்தியர்களைக் கேவலப்படுத்தும் போது, மலேசிய இஸ்லாமிய கட்சியினர் அத்தனை மோசமானவர்களாகத் தெரியவில்லை. 

மலேசிய இஸ்லாமிய கட்சியினர், இந்தியர்களிடம் மிக நெருங்கிப் பழகுகின்றனர். சென்ற 2008 பொதுத் தேர்தலில் அவர்களுடைய இஸ்லாமியக் கட்சியில், குமுதா ராமன் எனும் ஓர் இந்தியப் பெண்ணை வேட்பாளராகப் போட்டியிட வைத்து, மலேசிய மக்களையே ஆச்சரியத்தில் ஆழ்த்தினர்.

மகாதீர் காலத்து குற்றச்சாட்டுகள்
மலேசிய இந்தியர்களின் ஐயப்பாடு
அம்பிகா சீனிவாசன்
இந்தியர்கள் மதில் மேல் பூனை